
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2282 

22 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Ειδικού Διανεμητικού Λογαριασμού του Δι¬ 
κηγορικού Συλλόγου Πατρών. 1 

Αναγνώριση της καταλληλότητας, της Κλινικής Πλα¬ 
στικής Χειρουργικής του Γενικού Νοσοκομείου 
Λευκωσίας, για παροχή πλήρους άσκησης ια¬ 
τρών. 2 


Καθιέρωση υπερωριακής εργασίας υπαλλήλων στην 


Αυτοτελή Διεύθυνση Ανθρωπίνου Δυναμικού και 
Οργάνωσης της Γενικής Γραμματείας Πληροφο¬ 
ριακών Συστημάτων και Διοικητικής Υποστήριξης 

του Υπουργείου Οικονομικών. 3 

Έγκριση Επικαιροποίησης Σχετικών Σημείων του 
Εθνικού Συστήματος Μεταφοράς Φυσικού Αερί¬ 
ου (ΕΣΜΦΑ). 4 


ΑΠΟΦΑΣΕΙ Σ 

Αριθμ. 71669 (1) 


Σύσταση Ειδικού Διανεμητικού Λογαριασμού 
του Δικηγορικού Συλλόγου Πατρών. 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τη διάταξη των άρθρων 62 και 99 παρ. 4 του 
Ν. 4194/2013 «Κώδικας Δικηγόρων» (Α'208). 

2. Το με υπ’ αριθμ. 1540/24.09.2015 έγγραφο του Δικη¬ 
γορικού Συλλόγου Πατρών, με συνημμένη τις αποφάσεις 
του Διοικητικού Συμβουλίου α) με αριθμ. 23/03.09.2015 
με την οποία αποφασίθηκε ομόφωνα η σύσταση δια¬ 
νεμητικού λογαριασμού και β) με αριθμ. 25/22.09.2015 
με την οποία επικυρώθηκε η προηγούμενη απόφαση 
του Δ.Σ. και 

3. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού προϋπο¬ 
λογισμού, αποφασίζουμε: 

1. Συστήνεται στον Δικηγορικό Σύλλογο Πατρών ειδι¬ 
κός διανεμητικός λογαριασμός με σκοπό την ενίσχυση 
και ενδυνάμωση της αλληλεγγύης και αλληλοβοήθειας 
μεταξύ των μελών του Συλλόγου. 


2. Οι πόροι του υπό σύσταση διανεμητικού λογαρια¬ 
σμού προέρχονται από την υποχρεωτική καταβολή ει¬ 
σφορών των μελών του Συλλόγου, ως εξής: 

α) Ποσοστό πενήντα τοις εκατό (50%) από τις νόμι¬ 
μες αμοιβές των δικηγόρων μελών που παρίστανται σε 
κάθε είδους δίκες περί αναγκαστικών απαλλοτριώσε¬ 
ων, συμπεριλαμβανομένων και αυτών προς εφαρμογή 
ρυμοτομικών σχεδίων πόλεων, όπως οι αμοιβές αυτές 
προσδιορίζονται στον Κώδικα Δικηγόρων (άρθρα 57 
επ.) και κατατίθενται ή αποδίδονται στον Σύλλογο είτε 
από το Ταμείο Παρακαταθηκών και Δανείων είτε από 
οποιοδήποτε νομικό ή φυσικό πρόσωπο. Τα ανωτέρω 
ισχύουν και για τις δίκες που αφορούν σε αναγκαστική 
απαλλοτρίωση, αλλά δεν εκδικάζονται με την ειδική γί 
αυτές διαδικασία (όπως αποζημίωση λόγω ανατροπής 
τεκμηρίου ωφελείας) τις οποίες η δικαστική δαπάνη, συ- 
μπεριλαμβανομένης και της δικηγορικής αμοιβής, υπολο¬ 
γίζεται ενιαία (κατ’ άρθρο 189 ΚΠολΔ) από το Δικαστήριο, 
σύμφωνα με τις διατάξεις του Κώδικα Δικηγόρων. 

Η αμοιβή των δικηγόρων που παρίστανται σε δίκες 
αναγκαστικών απαλλοτριώσεων για την εφαρμογή των 
σχεδίων πόλεων, θα υπολογίζεται στο ποσό της απο¬ 
ζημίωσης που θα προκύπτει μετά τον συμψηφισμό των 
εκατέρωθεν αποζημιώσεων μεταξύ των υπόχρεων. 

Ο επιμερισμός της αποδοτέας αμοιβής των περισ¬ 
σοτέρων δικηγόρων για τη παράστασή τους είτε από 
κοινού είτε ξεχωριστά στις δίκες καθορισμού προσω¬ 
ρινής ή οριστικής τιμής μονάδος αποζημίωσης, καθώς 
και αναγνώρισης δικαιούχων, θα γίνεται με απόφαση 
του Δ.Σ. του Συλλόγου. 

Εξαιρούνται της παρακράτησης της αμοιβής τους οι 
δικηγόροι, οι οποίοι παρίστανται στις ως άνω δίκες για 
τον εαυτό τους ή για συγγενή τους μέχρι 2ου βαθμού, 
β) Ποσοστό παρακράτησης πενήντα τοις εκατό (50%) 
από την αμοιβή των μελών του για την από αυτούς 
σύνταξη ιδιωτικών εγγράφων ή σχεδίων δημοσίων εγ¬ 
γράφων για κάθε είδους δικαιοπραξίες (συμβόλαια) και 
την παράσταση τους κατά την υπογραφή των συμ¬ 
βολαίων, όπως η αμοιβή αυτή υπολογίζεται σύμφωνα 
με το άρθρο 74 του Κώδικα Δικηγόρων σε συνδυασμό 
με το παράρτημα II του ιδίου νόμου (Πίνακας αμοιβών 
δικηγόρων για παραστάσεις σε συμβόλαια). 

γ) Ποσοστό παρακράτησης επί της αμοιβής για πτω¬ 
χευτική αντιμισθία, όπως αυτή προσδιορίζεται από το 
Πτωχευτικό Δικαστήριο, ως εξής: 

Μέχρι του ποσού των 600,00 ευρώ, καμία παρακρά¬ 
τηση 

Από 600,01-6.000,00 ευρώ, ποσοστό 20% 

Από 6.000,01 -15.000,00 ευρώ, ποσοστό 30% 

Από 15.000,01 ευρώ και άνω, ζποσοστό 50%. 

Τα ως άνω ισχύουν και για κάθε άλλη δίκη ή διαδικα¬ 
σία σχετική με τη πτώχευση, στην οποία παρίστανται 
και συμμετέχουν δικηγόροι, οι οποίοι επιλέγονται ή δι¬ 
ορίζονται μέσω ειδικών καταλόγων. 

δ) Ποσοστό παρακράτησης δέκα τοις εκατό (10%) από 
την ισχύουσα κάθε φορά καταβαλλόμενη νόμιμη αμοιβή 
των μελών του (άρθρα 57 επ. και Παράρτημα I Κώδικα 
Δικηγόρων, καθώς και κάθε άλλη σχετική διάταξη νό¬ 
μου), που διορίζονται αυτεπάγγελτα στα Δικαστήρια 
μέσω πίνακα του Δικηγορικού Συλλόγου (κακουργήμα¬ 
τα) και προσφέρουν υπηρεσίες στο πλαίσιο του συστή¬ 
ματος παροχής νομικής βοήθειας, σύμφωνα με τον ν. 
3226/2004, όπως ισχύει, το άρθρο 276Α του Κ.Δ.Δ., που 
προστέθηκε με το άρθρο 31 του Ν. 4274/2014, καθώς 
και κάθε άλλη σχετική διάταξη νόμου. Η παρακράτηση 
από τον Δικηγορικό Σύλλογο ή η απόδοση σε αυτόν 
του ποσοστού παρακράτησης από το Υπουργείο Δι¬ 
καιοσύνης, θα γίνεται επί των ανωτέρω αμοιβών που 
θα υπολογίζονται επί τη βάσει των εκδοθέντων ειδικών 
γραμματίων και με βάση τη διαβιβαζόμενη ανά μήνα 
προς το ΤΑ.Χ.ΔΙ.Κ. αναλυτική κατάσταση των εκδοθέ¬ 
ντων ειδικών γραμματίων. Με απόφαση του Διοικητικού 
Συμβουλίου του Συλλόγου, η οποία θα λαμβάνεται με 
πλειοψηφία των 2/3 των μελών του και θα επικυρώνεται 
με απόφαση της Γενικής Συνέλευσης ή σε περίπτωση 
μη απαρτίας από νέα απόφαση του Δ.Σ., η απόδοση του 
άνω παρακρατηθέντος ποσού θα μπορεί να γίνεται και 
σε ειδική μερίδα δικηγόρων ( νέων δικηγόρων) είτε στο 
σύνολο είτε σε ποσοστό επ’ αυτού. 

ε) Από τα παραπάνω παρακρατηθέντα ποσά, που 
προέρχονται από όλους τους παραπάνω πόρους, πο¬ 
σοστό ένα τοις εκατό (1%) θα παραμένει στο Ταμείο 
του Συλλόγου για την κάλυψη των εξόδων διαχείρισης 
του οικείου λογαριασμού. 

3. Όροι λειτουργίας του διανεμητικού λογαριασμού 
α) Για διαχειριστικούς λόγους θα τηρούνται δύο (2) ει¬ 
δικοί λογαριασμοί, ένας για τα ποσά των εισφορών από 
απαλλοτριώσεις, συμβόλαια, συνοικίες και ένας για τα ποσά 
των εισφορών από δίκες περί παροχής νομικής βοήθειας. 

β) Τα ως άνω ποσά θα παρακρατούνται από τον Σύλ¬ 
λογο και θα διανέμονται ισομερώς στα κατά τον χρό¬ 
νο διανομής μέλη του, πλην αν άλλως προβλεφθεί με 
απόφαση του Δ. Σ. κατά τα παραπάνω αναφερόμενα. 

γ) Το παρακρατηθέν ποσό μέχρι τέλους του μηνός 
Μαίου κάθε έτους θα διανέμεται εντός του μηνός Ιου¬ 
νίου του ίδιου έτους, καθώς επίσης το παρακρατηθέν 
μέχρι τέλους του μηνός Νοεμβρίου εκάστου έτους θα δι¬ 
ανέμεται εντός του μηνός Δεκεμβρίου του ίδιου έτους. Η 
διανομή μπορεί να γίνεται και σε άλλα χρονικά διαστή¬ 
ματα, κατόπιν απόφασης του Διοικητικού Συμβουλίου. 

δ) Δεν δικαιούνται μερίσματος όσοι κατά τον χρόνο 
διανομής του έχουν διαγράφει ή παραιτηθεί, βρίσκονται 
σε αναστολή, ή δεν επιθυμούν να συμμετέχουν σε αυτό. 
Με απόφαση του Διοικητικού Συμβουλίου θα μπορεί να 
αποδοθεί κατά περίπτωση μέρισμα στη σύζυγο και τα 
τέκνα του θανόντος δικηγόρου. Επίσης με απόφαση 
του Δ.Σ. του Δικηγορικού Συλλόγου, μπορούν να απο¬ 
κλειστούν από τη διανομή μερίσματος, δικηγόροι-μέλη 
του, για σπουδαίο λόγο (όπως μη ενεργό συμμετοχή 


στο διανεμητικό). Τέλος δεν θα δικαιούνται μερίσματος 
τόσο οι επαναδιορισθέντες όσο και οι μετατεθέντες 
στον Δικηγορικό Σύλλογο Πατρών από άλλον Δικηγο¬ 
ρικό Σύλλογο της χώρας δικηγόροι, για τα δύο επόμενα 
μερίσματα, μετά την ολοκλήρωση της εγγραφής τους 
ή μετεγγραφής τους στον Σύλλογο. 

ε) Με απόφαση του Διοικητικού Συμβουλίου, η οποία 
θα λαμβάνεται με πλειοψηφία των 2/3 των μελών του, 
από το αναλογούν κάθε φορά μέρισμα σε κάθε δικηγό¬ 
ρο θα μπορεί να παρακρατείται ποσό για την απόδοση 
του στους ενεργούς ασκούμενους δικηγόρους, στ) Με 
απόφαση του Διοικητικού Συμβουλίου, η οποία θα λαμ- 
βάνεται με πλειοψηφία των 2/3 των μελών του και θα 
επικυρώνεται με απόφαση της Γ ενικής Συνέλευσης και σε 
περίπτωση μη απαρτίας από νέα απόφαση του Δ.Σ., θα 
μπορεί από το αναλογούν σε κάθε δικηγόρο μέρισμα να 
παρακρατείται ποσό αντίστοιχο της εισφοράς του στα 
ισχύοντα ταμεία αλληλοβοήθειας (ΛΕΑΔΠΑ και ΛΕΔΕ). 

ζ) Γ ια κάθε διαφορά που θα ανακύψει από την εφαρ¬ 
μογή της παρούσας απόφασης, αρμόδιο όργανο προς 
κρίση θα είναι το Διοικητικό Συμβούλιο του Δικηγο¬ 
ρικού Συλλόγου Πατρών, κατόπιν υποβολής σχετικής 
αίτησης-ένστασης από τον ενδιαφερόμενο καθώς και 
η Γ ενική Συνέλευση του Δικηγορικού Συλλόγου, κατόπιν 
προσφυγής στην απόφαση του Διοικητικού Συμβουλίου. 

4. Με την παρούσα απόφαση καταργείται κάθε άλλη 
προηγούμενη υπουργική απόφαση περί σύστασης διανε¬ 
μητικών λογαριασμών στον Δικηγορικό Σύλλογο Πατρών, 
τα δε μέχρι σήμερα παρακρατηθέντα ποσά για τους ήδη 
υπάρχοντες διανεμητικούς λογαριασμούς θα μεταφέρο- 
νται στον υπό σύσταση διανεμητικό λογαριασμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 
-♦- 

Αριθμ. Γ4β/οικ,77614 (2) 

Αναγνώριση της καταλληλότητας, της Κλινικής Πλαστι¬ 
κής Χειρουργικής του Γ ενικού Νοσοκομείου Λευκω¬ 
σίας, για παροχή πλήρους άσκησης ιατρών. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

α) Του άρθρου 6 του Ν.Δ. 3366/1955 (ΦΕΚ 258//τ.Α') 
«Περί ειδικοτήτων». 

β) Του άρθρου 3 του Ν. 1278/1982 (ΦΕΚ 105/τ.Α7 
31-8-1982) «Για σύσταση Κεντρικού Συμβουλίου Υγείας», 
όπως επαναφέρθηκαν σε ισχύ με τις διατάξεις του άρ¬ 
θρου 1 του Ν. 2194/1994 (ΦΕΚ 34/τ.Α') «Αποκατάσταση 
του Εθνικού Συστήματος Υγείας και άλλες διατάξεις» 
της παρ. 2 του άρθρου 1 του Ν. 2256/1994 «Συμβούλια 
κρίσης και επιλογής Ιατρικού και Οδοντιατρικού προσω¬ 
πικού και άλλες διατάξεις» (ΦΕΚ 196/Α'/94) με τις οποίες 
επανήλθαν σε ισχύ οι διατάξεις των παραγράφων 4 
(εκτός της περίπτωσης δ') και 5 του άρθρου 27 του 
Ν. 1397/1983 «Εθνικό Σύστημα Υγείας» (ΦΕΚ 143/Α783). 

γ) Του άρθρου 2 του Ν. 1794/1988 (ΦΕΚ 145/τ.Α7) «Κύ¬ 
ρωση συμφωνίας Ελλάδας-Κύπρου για τη συνεργασία 
στον τομέα της δημόσιας υγείας». 

δ) Του άρθρου 20 παρ. 2 του Ν. 2519/1997 (ΦΕΚ 165/ 
τ.Α') «Ανάπτυξη και εκσυγχρονισμός του Εθνικού Συστή¬ 
ματος Υγείας, οργάνωση των υγειονομικών υπηρεσιών, 
ρυθμίσεις για το φάρμακο και άλλες διατάξεις». 

ε) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.δ. 63/2005 (ΦΕΚ 98/τ.Α'/2005). 

στ) Του Π.δ. 106/2014 (ΦΕΚ 173/τ.Α728-8-2014) «Οργα¬ 
νισμός του Υπουργείου Υγείας», όπως ισχύει. 

ζ) Του άρθρου 27 του Ν. 4320/2015 (ΦΕΚ 29/τ.Α7 
19-3-2015) «Μετονομασία του Υπουργείου Εργασίας και 
Κοινωνικής Αλληλεγγύης και του Υπουργείου Υγείας 
και Κοινωνικών Ασφαλίσεων, 
η) Του Π.δ. 73/2015 (ΦΕΚ 116/τ.Α723-9-2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

θ)Της υπ’ αριθμ. Υ25 απόφασης του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Υγείας Παύλο Πολάκη» (ΦΕΚ2144/τ.Β76-10-2015). 

2. Την υπ’ αριθμ. πρωτ.Υ7α/ΓΠ 148982/10 /27-6-2011 
(ΦΕΚ 2132/τ.Β723-9-2011) υπουργική απόφαση (σχετ. 
Υ.Α.Υ7α/ΓΠ/οικ.86616/11-8-2005-ΦΕΚ1245/6-9-2005 και 
Υ.Α.Υ7α/Γ.Π./οικ.75054/8-6-2007-ΦΕΚ1039/25-6-2007). 

3. Το με αρ. πρωτ. Υ.Υ.3.8.01.8.1(18)/15-5-2015 έγγραφο 
του Υπουργείου Υγείας της Κυπριακής Δημοκρατίας με 
θέμα «Αίτημα για πλήρη αναγνώριση της ειδικότητας 
Πλαστικής Χειρουργικής στην Κλινική Πλαστικής Χει¬ 
ρουργικής στο Γενικό Νοσοκομείο Λευκωσίας». 

4. Τη με αριθμ. πρωτ. 4940/18-9-15 Γνωμοδότηση της 
Εκτελεστικής Επιτροπής του Κεντρικού Συμβουλίου 
Υγείας (ΚΕ.Σ.Υ.). 

5. Το γεγονός ότι, από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού (σχετική η αριθμ. Β2α/οικ.77180/8-10-2015) 
εισήγηση της Γ ενικής Διεύθυνσης Οικονομικών Υπηρεσιών 
του Υπουργείου, σύμφωνα με την παρ. 5 περ. ε'του άρθρου 
24 του Ν. 4270/2014-ΦΕΚ 143/τ.Α72014), αποφασίζουμε: 

Κυρώνεται η ανωτέρω (4) σχετική γνωμοδότηση του 
ΚΕ.Σ.Υ. με την οποία εγκρίνεται η καταλληλότητα της 
Κλινικής Πλαστικής Χειρουργικής του Γ ενικού Νοσοκο¬ 
μείου Λευκωσίας, για παροχή πλήρους χρόνου εκπαί¬ 
δευσης ιατρών στην ειδικότητα της Πλαστικής Χειρουρ¬ 
γικής, καθώς θεωρείται ότι η εν λόγω Κλινική πληροί 
τις σχετικές προϋποθέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΥΛΟΣ ΠΟΛΑΚΗΣ 
-♦- 

Αριθμ. 2/64746/0004 (3) 

Καθιέρωση υπερωριακής εργασίας υπαλλήλων στην 
Αυτοτελή Διεύθυνση Ανθρωπίνου Δυναμικού και 
Οργάνωσης της Γ ενικής Γ ραμματείας Πληροφορι¬ 
ακών Συστημάτων και Διοικητικής Υποστήριξης του 
Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις του άρθρου 90 του Κώδικα Νομοθεσίας 


για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του Π.δ. 63/2005 (ΦΕΚ98/ 
Α78 22.4.2005). 

2. Τις διατάξεις του άρθρου 20 του Ν. 4024/2011 (ΦΕΚ 
226/Α') «Συνταξιοδοτικές ρυθμίσεις, ενιαίο μισθολόγιο 
- βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονομι¬ 
κής στρατηγικής 2012 - 2015» όπως τροποποιήθηκαν με 
τις όμοιες του άρθρου 45 του Ν. 4071/2012 (ΦΕΚ 85/Α) 
και του άρθρου 176 του Ν. 4261/2014 (ΦΕΚ 107/Α'). 

3. Το Π.δ. 111/2014 «Οργανισμός του Υπουργείου Οικο¬ 
νομικών» (ΦΕΚ Α' 178/29.08.2014). 

4. Τις με αριθμ. 2/78400/0022/14-11-2011 και 2/41768/0022/ 
20-5-2014 εγκυκλίους της Δ/νσης Μισθολογίου. 

5. Την αριθμ. 2/30508/0004/5-5-2015 απόφαση του 
Υπουργού Οικονομικών «Μεταβίβαση αρμοδιοτήτων 
και εξουσιοδότησης υπογραφής “Με εντολή Υπουργού” 
στους Γ ενικούς Γ ραμματείς και στον Ειδικό Γ ραμματέα 
του Υπουργείου Οικονομικών, πλην της Γ ενικής Γ ραμμα¬ 
τείας Δημοσίων Εσόδων, στους Προϊσταμένους των υπα¬ 
γόμενων σε αυτούς οργανικών μονάδων καθώς και στους 
Προϊσταμένους των οργανικών μονάδων που υπάγονται 
απευθείας στον Υπουργό Οικονομικών.» (785/Β75-5-2015). 

6. Το γεγονός ότι παρίσταται ανάγκη παροχής εργα¬ 
σίας πέρα από το κανονικό ωράριο, υπαλλήλων στην 
Αυτοτελή Διεύθυνση Ανθρωπίνου Δυναμικού και Ορ¬ 
γάνωσης του Υπουργείου Οικονομικών, προκειμένου η 
Υπηρεσία να αντιμετωπίσει το μεγάλο φόρτο εργασί¬ 
ας και ιδίως για την έγκαιρη: α) μετάβαση του ΣΔΟΕ 
στη ΓΓΔΕ, β) ολοκλήρωση της διαδικασίας εισαγωγής 
στοιχείων στο νέο πληροφοριακό σύστημα ενόψει και 
της επικείμενης εφαρμογής του νέου μισθολογίου στο 
Δημόσιο, γ) υποστήριξη των Πολιτικών Γραφείων του 
Υπουργού, Αναπληρωτών Υπουργών και των Γενικών 
Γραμματέων, δ) ολοκλήρωση ελέγχου των προσωπικών 
μητρώων όλων των υπαλλήλων που διορίζονται, μετα¬ 
τάσσονται ή απολύονται και προκειμένου να ελεγχθεί η 
γνησιότητα των τίτλων σπουδών τους, ε) ολοκλήρωση 
αποσπάσεων και μεταθέσεων λόγω του μεγάλου όγκου 
των υπηρεσιακών μεταβολών ζ) εισαγωγή μεγάλου αριθ¬ 
μού θεμάτων στα σχετικά Υπηρεσιακά Συμβούλια και 
η) ολοκλήρωση των εκκρεμών πειθαρχικών υποθέσεων. 

7. Το με αριθμ. 2/42900/0004/24-6-2015 έγγραφο της 
Δ/νσης Ανθρωπίνου Δυναμικού και Οργάνωσης. 

8. Την αριθμ. 2/53032/ΔΠΔΑ/19-8-2015 απόφαση ανάλη¬ 
ψης υποχρέωσης της Δ/νσης Οικονομικής Διαχείρισης 
του Υπουργείου Οικονομικών που αφορά υπερωριακή 
εργασία υπαλλήλων στην Αυτοτελή Διεύθυνση Ανθρω¬ 
πίνου Δυναμικού και Οργάνωσης της Γ ενικής Γ ραμμα¬ 
τείας Πληροφοριακών Συστημάτων και Διοικητικής 
Υποστήριξης. (ΑΔΑ: 7ΥΘΒΗ-2ΩΜ). 

9. Το γεγονός ότι από την απόφαση αυτή προκαλεί- 
ται συνολική δαπάνη εβδομήντα ενός χιλιάδων ευρώ 
(71.000€) περίπου η οποία θα καλυφθεί από τις εγγε¬ 
γραμμένες πιστώσεις Ειδικού Φορέα 23-150 και ΚΑΕ 0511 
του Υπουργείου Οικονομικών, αποφασίζουμε: 

Εγκρίνουμε την καθιέρωση απογευματινής υπερωρι- 
ακής εργασίας για εκατό (100) υπαλλήλους στη Διεύ¬ 
θυνση Ανθρώπινου Δυναμικού και Οργάνωσης, για το 
χρονικό διάστημα από τη δημοσίευση της παρούσης 
σε ΦΕΚ και έως 31-12-2015, για μέχρι 120 ώρες συνολικά 
ο καθένας. 

Οι ανωτέρω υπάλληλοι δικαιούνται υπερωριακής απο¬ 
ζημίωσης, μόνο στην περίπτωση που δεν είναι δικαιού¬ 
χοι άλλης υπερωριακής αποζημίωσης από οποιονδήποτε 
φορέα για το ίδιο χρονικό διάστημα. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να 
μετέχουν και αποσπασμένοι υπάλληλοι εντός του ανω¬ 
τέρω συνολικού αριθμού ωρών, που εγκρίνονται με την 
παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν θα γίνει με ευθύνη του Προϊσταμέ¬ 
νου της Αυτοτελούς Διεύθυνσης Ανθρωπίνου Δυναμικού 
και Οργάνωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2015 

Με εντολή Υπουργού 
Ο Γενικός Γραμματέας 
Πληροφοριακών Συστημάτων 
και Διοικητικής Υποστήξης 
Μ. ΧΑΤΖΗΘΕΟΔΩΡΟΥ 
-♦- 

Αριθμ. απόφ. 317/2015 (4) 

Έγκριση Επικαιροποίησης Σχετικών Σημείων του Εθνι¬ 
κού Συστήματος Μεταφοράς Φυσικού Αερίου (ΕΣΜΦΑ) 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(συνεδρίαση 10ης Σεπτεμβρίου 2015) 

Έχοντας υπόψη: 

1. Τις διατάξεις του Ν. 2773/1999 «Απελευθέρωση της 
αγοράς ηλεκτρικής ενέργειας - Ρύθμιση θεμάτων ενερ¬ 
γειακής πολιτικής και άλλες διατάξεις» (ΦΕΚ Α' 286). 

2. Τις διατάξεις του Ν. 3428/2005 «Απελευθέρωση αγο¬ 
ράς φυσικού αερίου» (ΦΕΚ Α' 313). 

3. Τις διατάξεις του Ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις» (ΦΕΚ Α' 179). 

4. Τις διατάξεις του Κανονισμού 715/2009 (ΕΚ) του 
Ευρωπαϊκού Κοινοβουλίου και του Συμβουλίου της 13ης 
Ιουλίου 2009 σχετικά με τους όρους πρόσβασης στα 
δίκτυα μεταφοράς φυσικού αερίου (ΕΕ 1_ 231) (εφεξής 
«Κανονισμός 715/2009»), και ιδίως τις παραγράφους 3 και 
4 του άρθρου 18 και τα άρθρα 23 και 26 αυτού. 

5. Την απόφαση της Επιτροπής της 10ης Νοεμβρί¬ 
ου 2010 για την τροποποίηση του Κεφαλαίου 3 του 
παραρτήματος I του Κανονισμού (ΕΚ) αριθμ. 715/2009 
του Ευρωπαϊκού Κοινοβουλίου και του Συμβουλίου περί 
όρων πρόσβασης στα δίκτυα μεταφοράς φυσικού αε¬ 
ρίου (ΕΕ Ι_ 293). 

6. Τ ις διατάξεις της υπ’ αριθμ. Δ1/Α'/5346/22.03.2010 από¬ 
φασης του Υφυπουργού Περιβάλλοντος Ενέργειας και 
Κλιματικής Αλλαγής με θέμα «Κώδικας Διαχείρισης του 
Εθνικού Συστήματος Φυσικού Αερίου» (ΦΕΚ Β' 379/2010) 
(εφεξής «Κώδικας»), όπως τροποποιήθηκε με τις υπ’ αριθμ. 
1096/2011 (ΦΕΚ Β' 2227/2011) και υπ’ αριθμ. 526/2013 απο¬ 
φάσεις της ΡΑΕ, και ιδίως το άρθρο 103 αυτής. 

7. Την υπ’ αριθμ. 1381/2010 απόφαση της ΡΑΕ με θέμα 
«Εγκριση Σχετικών Σημείων του Εθνικού Συστήματος 
Μεταφοράς Φυσικού Αερίου (ΕΣΜΦΑ), σύμφωνα με τις 
διατάξεις του Κανονισμού 1775/2005. 


8. Την υπ’ αριθμ. 97/2012 απόφαση της ΡΑΕ με θέμα 
«Εγκριση Σχετικών Σημείων του Εθνικού Συστήμα¬ 
τος Μεταφοράς Φυσικού Αερίου (ΕΣΜΦΑ)» (ΦΕΚ Β' 
744/14.3.2012), σύμφωνα με τις διατάξεις του Κανονι¬ 
σμού 715/2009. 

9. Την υπ’ αριθμ. 743/2012 απόφαση της ΡΑΕ με θέμα 
«Εγκριση Επικαιροποίησης Σχετικών Σημείων του Εθνι¬ 
κού Συστήματος Μεταφοράς Φυσικού Αερίου (ΕΣΜΦΑ)» 
(ΦΕΚ Β' 2604/25.09.2012). 

10. Την υπ’ αριθμ. 123/2013 απόφαση της ΡΑΕ με θέμα 
«Εγκριση Επικαιροποίησης Σχετικών Σημείων του Εθνι¬ 
κού Συστήματος Μεταφοράς Φυσικού Αερίου (ΕΣΜΦΑ)» 
(ΦΕΚ Β' 950/19.04.2013). 

11. Την υπ’ αριθμ. 575/2013 απόφαση της ΡΑΕ με θέμα 
«Εγκριση Επικαιροποίησης Σχετικών Σημείων του Εθνι¬ 
κού Συστήματος Μεταφοράς Φυσικού Αερίου (ΕΣΜΦΑ)» 
(ΦΕΚ Β' 38/14.01.2014). 

12. Το υπ’ αριθμ. 073720/25.06.2014 (ΡΑΕ 1-185487/ 
27.06.2014) έγγραφο του Διαχειριστή του Εθνικού Συ¬ 
στήματος Φυσικού Αερίου (ΔΕΣΦΑ ΑΈ.) με θέμα «Εγκρι¬ 
ση σχετικών σημείων για σκοπούς ανακοίνωσης στην 
πλατφόρμα διαφάνειας του ΕΝΤδΟΟ». 

13. Το υπ’ αριθμ. 075285/25.08.2014 (ΡΑΕ 1-187217/ 
25.08.2014) έγγραφο του Διαχειριστή του Εθνικού Συ¬ 
στήματος Φυσικού Αερίου (ΔΕΣΦΑ Α'Ε.) με θέμα «Ανα¬ 
κοίνωση δημιουργίας νέου Σημείου Εξόδου στο Εθνικό 
Σύστημα Μεταφοράς Φυσικού Αερίου». 

14. Τον προτεινόμενο με το υπ’ αριθμ. 075286/25.08.2014 
(ΡΑΕ 1-187218/28.08.2014) έγγραφο του ΔΕΣΦΑ ΑΈ. επι- 
καιροποιημένο κατάλογο των «σχετικών σημείων» του 
ΕΣΜΦΑ. 

15. Το υπ’ αριθμ. 077255/30.10.2014 (ΡΑΕ 1-189679/ 
05.11.2014) έγγραφο του ΔΕΣΦΑ Α'Ε. με θέμα «Εγκρι¬ 
ση σχετικών σημείων για σκοπούς ανακοίνωσης στην 
πλατφόρμα διαφάνειας του ΕΝΤδΟΟ». 

16. Το υπ’ αριθμ. 079440/02.01.2015 (ΡΑΕ 1-191484/ 
07.01.2015) έγγραφο του Διαχειριστή του Εθνικού Συ¬ 
στήματος Φυσικού Αερίου (ΔΕΣΦΑ ΑΈ.) με θέμα «Ανα¬ 
κοίνωση δημιουργίας νέου Σημείου Εξόδου στο Εθνικό 
Σύστημα Μεταφοράς Φυσικού Αερίου». 

17. Τον προτεινόμενο με το υπ’ αριθμ. 079441/02.01.2015 
(ΡΑΕ 1-191483/07.01.2015) έγγραφο του ΔΕΣΦΑ ΑΈ. επι- 
καιροποιημένο κατάλογο των «σχετικών σημείων» του 
ΕΣΜΦΑ. 

18. Το γεγονός ότι η ΡΑΕ, στο πλαίσιο διαμόρφωσης 
της απόφασης της για την έγκριση του επικαιροποιη- 
μένου καταλόγου των «σχετικών σημείων» του ΕΣΜΦΑ 
έθεσε σε δημόσια διαβούλευση τον ως άνω κατάλογο 
από τις 02.03.2015 έως τις 20.03.2015. 

19. Το γεγονός ότι δεν διατυπώθηκε καμία παρατή¬ 
ρηση από τους ενδιαφερομένους κατά τη δημόσια δι¬ 
αβούλευση σχετικά με τον ως άνω κατάλογο. 

20. Το γεγονός ότι από τις διατάξεις της παρούσης 
δεν προκαλείται δαπάνη σε βάρος του κρατικού προ¬ 
ϋπολογισμού. 

Σκέφθηκε ως εξής: 

Επειδή, οι διατάξεις των παρ. 3 και 4 του Κανονισμού 
715/2009 ορίζουν ότι: «3. Για τις παρεχόμενες υπηρεσί¬ 
ες, κάθε διαχειριστής δικτύου μεταφοράς δημοσιοποιεί 
τακτικά και περιοδικά αριθμητικές πληροφορίες σχετικά 
με τις τεχνικές, συμβατικές και διαθέσιμες δυναμικότη¬ 
τες για όλα τα σχετικά σημεία, συμπεριλαμβανομένων 
των σημείων εισόδου και εξόδου, υπό εύχρηστη τυ- 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26343 


ποποιημένη μορφή. 4. Τα σχετικά σημεία του δικτύου 
μεταφοράς για τα οποία πρέπει να δημοσιοποιούνται 
οι πληροφορίες, εγκρίνονται από τις αρμόδιες ρυθμι¬ 
στικές αρχές κατόπιν διαβουλεύσεων με τους χρήστες 
του δικτύου». 

Επειδή, σύμφωνα με τα οριζόμενα στις διατάξεις των 
παρ. 2 και 3 του άρθρου 103 του Κώδικα: 

«2. Εντός τριάντα (30) Ημερών από την ημερομηνία θέ¬ 
σης σε λειτουργία νέου Σημείου Εισόδου ή Εξόδου του Συ¬ 
στήματος Μεταφοράς ή την οριστική διακοπή λειτουργίας 
υφιστάμενου Σημείου Εισόδου ή Εξόδου, ο Διαχειριστής 
υποχρεούται να υποβάλλει στη ΡΑΕ προς έγκριση επικαι- 
ροποιημένο κατάλογο των σχετικών σημείων του ΕΣΜΦΑ. 
3. Η ΡΑΕ θέτει σε δημόσια διαβούλευση τον προτεινόμενο 
από το Διαχειριστή κατάλογο σημείων του Συστήματος 
Μεταφοράς, στην ελληνική και την αγγλική γλώσσα, και 
καλεί τους ενδιαφερομένους να διατυπώσουν τυχόν από¬ 
ψεις τους επί του ανωτέρω καταλόγου». 

Επειδή, η ΡΑΕ στο πλαίσιο της αρμοδιότητας της 
αναφορικά με την έγκριση των σχετικών σημείων, υπό 
την έννοια των διατάξεων του Κανονισμού 715/2009, 
ενέκρινε με την υπ’ αριθμ. 575/2013 απόφαση της (σχε¬ 
τικό υπ’ αριθμ. 11) τον προτεινόμενο από το Διαχειριστή 
του Εθνικού Συστήματος Φυσικού Αερίου (ΔΕΣΦΑ Α.Ε.) 
επικαιροποιημένο κατάλογο των επιμέρους σημείων 
του Εθνικού Συστήματος Μεταφοράς Φυσικού Αερίου 
(ΕΣΜΦΑ) ως «σχετικά σημεία». 

Επειδή, ο ΔΕΣΦΑ Α.Ε. με το υπ’ αριθμ. 13 σχετικό 
έγγραφο του ενημέρωσε τη ΡΑΕ για τη θέση σε λει¬ 
τουργία ενός νέου σημείου (ΕΛΠΕ-ΗΑΒ) στο ΕΣΜΦΑ. 
Κατόπιν, με το υπ’ αριθμ. 14 σχετικό έγγραφο του, που 
κατατέθηκε εντός της τεθείσας από τον Κώδικα προθε¬ 
σμίας, ο ΔΕΣΦΑ υπέβαλε στη ΡΑΕ προς έγκριση τον επι- 
καιροποιημένο κατάλογο σχετικών σημείων του ΕΣΜΦΑ, 
που περιλάμβανε το σύνολο των σχετικών σημείων που 
είχαν εγκριθεί από τη ΡΑΕ με την αμέσως ανωτέρω 
υπ’ αριθμ. 575/2013 απόφαση της αλλά και το νέο αυτό 
σημείο που τέθηκε μόλις σε λειτουργία. 

Επειδή, όμως, ο ΔΕΣΦΑ Α.Ε. με το υπ’ αριθμ. 16 σχετικό 
έγγραφο του ενημέρωσε τη ΡΑΕ για τη θέση σε λει¬ 
τουργία ενός ακόμα νέου σημείου (ΜΕΓΑΛΟΠΟΛΗ (ΔΕΗ)) 
στο ΕΣΜΦΑ, και με το υπ’ αριθμ. 17 σχετικό έγγραφο του, 
που κατατέθηκε εντός της τεθείσας από τον Κώδικα 
προθεσμίας, υπέβαλε στη ΡΑΕ προς έγκριση τον πλέον 
επικαιροποιημένο κατάλογο σχετικών σημείων του ΕΣ¬ 
ΜΦΑ. Ο νέος επικαιροποιημένος κατάλογος, επομένως, 
περιλαμβάνει το σύνολο των σχετικών σημείων που 
είχαν εγκριθεί από τη ΡΑΕ με την υπ’ αριθμ. 575/2013 
απόφαση της, με την προσθήκη, όμως, των δύο ως άνω 
νέων σημείων (ΕΛΠΕ-ΗΑΒ και ΜΕΓ ΑΛΟΠΟΛΗ (ΔΕΗ)) τα 
οποία τέθηκαν στο μεταξύ σε λειτουργία. 

Επειδή, επίσης, ο ΔΕΣΦΑ Α.Ε. με το υπ’ αριθμ. 15 σχετι¬ 
κό έγγραφο του πρότεινε, κατ' ερμηνεία του Κανονισμού 
715/2009, την ομαδοποίηση των πληροφοριών που θα 
αποστέλλει επί σκοπώ ανάρτησης στην πλατφόρμα δια¬ 
φάνειας του ΕΝΤ30Θ, ως εξής: α) Σημείο Σιδηρόκαστρο, 
β) Σημείο Κήποι, γ) Σημείο Αγία Τριάδα, δ) Σημείο που 
περιλαμβάνει όλα τα επιμέρους Σημεία που τροφοδο¬ 
τούν μεμονωμένους καταναλωτές ΦΑ. και, ε) Σημείο που 
περιλαμβάνει όλα τα λοιπά Σημεία για την τροφοδοσία 
των υπολοίπων καταναλωτών. 

Επειδή, ειδικότερα επ’ αυτού, στο πλαίσιο του Κα¬ 
νονισμού 715/2009 απαιτείται ισότιμη πρόσβαση στις 


πληροφορίες που αφορούν την υλική κατάσταση και 
την αποδοτικότητα του συστήματος, ώστε να παρέχε¬ 
ται η δυνατότητα σε όλους τους συμμετέχοντες στην 
αγορά να εκτιμούν τη συνολική κατάσταση ζήτησης και 
προσφοράς, χωρίς όμως τούτο να βαίνει ενάντια στη 
διαφύλαξη ιδιαιτέρως σημαντικών εμπορικά ευαίσθητων 
πληροφοριών, και η ως άνω πρόταση του ΔΕΣΦΑ Α.Ε. 
διαφυλάττει την εν λόγω ισορροπία. 

Επειδή, η ΡΑΕ, στο πλαίσιο της αρμοδιότητας της 
αναφορικά με την έγκριση των σχετικών σημείων του 
Συστήματος Μεταφοράς, υπό την έννοια των διατά¬ 
ξεων του Κανονισμού 715/2009 και του Κώδικα, έθεσε 
σε δημόσια διαβούλευση τον πλέον επικαιροποιημένο, 
προτεινόμενο από τον ΔΕΣΦΑ Α.Ε., κατάλογο των σχε¬ 
τικών σημείων του ΕΣΜΦΑ (σχετικό υπ’ αριθμ. 17), αλλά 
και την πρόταση ομαδοποίησης των πληροφοριών που 
προτίθεται εφεξής ο ΔΕΣΦΑ να αποστέλλει επί σκοπώ 
ανάρτησης στην πλατφόρμα διαφάνειας του ΕΝΤ30Θ 
(σχετικό υπ’ αριθμ. 15), και κάλεσε τους ενδιαφερομέ¬ 
νους να διατυπώσουν τυχόν απόψεις τους. 

Επειδή, στη δημόσια διαβούλευση, δεν υποβλήθηκαν 
στη ΡΑΕ παρατηρήσεις από τους ενδιαφερομένους σχε¬ 
τικά με τα ανωτέρω, αποφασίζει: 

Α) Την έγκριση των σημείων ΕΛΠΕ-ΗΑΒ και ΜΕΓ ΑΛΟ¬ 
ΠΟΛΗ (ΔΕΗ) ως σχετικά σημεία ΕΣΜΦΑ υπό την έννοια 
των διατάξεων του Κανονισμού 715/2009. 

Β) Την έγκριση του επικαιροποιημένου καταλόγου των 
σχετικών σημείων του ΕΣΜΦΑ ακολούθως: 


ΣΙΔΗΡΟΚΑΣΤΡΟ 

3ΟΙΒ0ΚΑ3ΤΒ0 

ΑΓΙΑ ΤΡΙΑΔΑ 

ΑΟΙΑ ΤΒΙΑϋΑ 

ΚΗΠΟΙ 

ΚΙΡΙ 

ΑΛΟΥΜΙΝΙΟΝ 

ΑΙΟΥΜΙΝΙΟΝ 

ΑΛΟΥΜΙΝΙΟΝ II 

ΑΙΟΥΜΙΝΙΟΝ II 

ΑΛΟΥΜΙΝΙΟΝ III 

ΑΙΟΥΜΙΝΙΟΝ III 

ΜΟΤΟΡ ΟΪΛ 

ΜΟΤΟΒ ΟΙΙ_ 

ΜΟΤΟΡ ΟΪΛ II 

ΜΟΤΟΒ ΟΙΙ II 

ΑΓ. ΘΕΟΔΩΡΟΙ 

ΑΟ. ΤΗΕΟΩΟΒΟΙ 

ΑΘΗΝΑ 

ΑΤΗΕΝ5 

ΑΛΕΞΑΝΔΡΟΥΠΟΛΗ 

ΑΙ_ΕΧΑΝΩΒ0υΡ0υ3 

ΑΛΙΒΕΡΙ (ΔΕΗ) 

ΑϋΒΕΒΙ (ΡΡΟ) 

ΒΙΠΕ ΛΑΡΙΣΑ 

νίΡΕ Ι.ΑΒΙ33Α 

ΒΟΛΟΣ 

νΟΕΟδ 

ΒΦΛ 

νρι_ 

ΔΡΑΜΑ 

ϋΒΑΜΑ 

ΕΛΠΕ 

ΕΙ_ΡΕ 

ΕΛΠΕ-ΗΑΒ 

ΕΙΡΕ-ΗΑΒ 

ΕΝΕΡΓΕΙΑΚΗ ΘΕΣ. 

(ΕΛΠΕ) 

ΕΝΕΒΘΙΑΚΙ ΤΗΕ33. 

(ΕΕΡΕ) 

ΗΡΩΝΑΣ 

ΗΕΒΟΝΑ3 

ΗΡΩΝ II 

ΗΕΒΟΝ II 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΘΕΣΣΑΛΟΝΙΚΗ 

ΤΗΕ35ΑΙΟΝΙΚΙ 

ΘΙΣΒΗ 

ΤΗΙδνΐ 

ΘΡΙΑΣΙΟ 

ΤΗΒΙΑ35ΙΟ 

ΚΑΒΑΛΑ 

ΚΑΝ/ΑΕΑ 

ΚΑΡΔΙΤΣΑ 

ΚΑΒ0ΙΤ3Α 

ΚΑΤΕΡΙΝΗ 

ΚΑΤΕΒΙΝΙ 

ΚΕΡΑΤΣΙΝΙ (ΔΕΗ) 

ΚΕΒΑΤ5ΙΝΙ (ΡΡΟ) 

ΚΙΛΚΙΣ 

ΚΙΕΚΙ3 

ΚΟΚΚΙΝΑ 

ΚΟΚΚΙΝΑ 

ΚΟΜΟΤΗΝΗ (ΔΕΗ) 

ΚΟΜΟΤΙΝΙ (ΡΡΟ) 

ΚΟΜΟΤΗΝΗ 

ΚΟΜΟΤΙΝΙ 

ΛΑΜΙΑ 

ΙΑΜΙΑ 

ΛΑΡΙΣΑ 

ΙΑΒΙ33Α 

ΛΑΥΡΙΟ (ΔΕΗ) 

ΕΑϊ/ΒΙΟ (ΡΡΟ) 


ΜΕΓΑΛΟΠΟΛΗ (ΔΕΗ) 

ΜΕΘΑΕΟΡΟυ (ΡΡΟ) 

ΣΠΑΤΑ 

5ΡΑΤΑ 

ΞΑΝΘΗ 

ΧΑΝΤΗΙ 

ΟΙΝΟΦΥΤΑ 

ΟΙΝΟΡΥΤΑ 

ΠΛΑΤΥ 

ΡΕΑΤΥ 

ΣΑΛΦΑ ΑΝΩ ΛΙΟΣΙΑ 

5ΑΕΡΑ ΑΝΟ ΕΙ035ΙΑ 

ΣΑΛΦΑ ΑΝΘΟΥΣΑ 

5ΑΕΡΑ ΑΝΤΗ0υ35Α 

ΣΕΡΡΕΣ 

5ΕΒΒΕ3 

ΤΡΙΚΑΛΑ 

ΤΒΙΚΑΕΑ 


Γ) Την κοινοποίηση της απόφασης αυτής στην Ευρω¬ 
παϊκή Επιτροπή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2015 

Ο Πρόεδρος 
ΝΙΚΟΛΑΟΣ ΜΠΟΥΛΑΞΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΜ: ννβόπΐ33ΐ6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020228222 101 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































